wannaphong/clean_thaiwikipedia huggingface dataset:
# คลองบางน้อย (กรุงเทพมหานคร)
คลองบางน้อย เป็นคลองในท้องที่เขตตลิ่งชันและเขตทวีวัฒนา กรุงเทพมหานคร แยกจากคลองบางเชือกหนังเชื่อมต่อกับคลองทวีวัฒนา ในเขตตลิ่งชันมีความยาว 5,400 เมตร ในเขตทวีวัฒนามีความยาว 5,260 เมตร

สถานที่ตั้งอยู่ริมคลอง ได้แก่ ชุมชนวัดเกาะ วัดกระโจมทอง และวัดสะพาน เมื่อประมาณ พ.ศ. 2500 มีสวนเฉพาะบริเวณปากคลอง ถัดเข้าไปในคลองจะเป็นนา บริเวณคลองบางน้อยมีลักษณะเป็นที่ลุ่มกว่าคลองบางพรมและคลองบางระมาด ในอดีตได้รับผลกระทบจากน้ำขึ้นน้ำลง ผู้คนตอนในของคลองจะเดินทางไปปากคลองและที่อื่น ๆ ต้องเดินเลาะคลองไปขึ้นเรือแท็กซีที่วัดเกาะเพราะเรือสามารถเกยน้ำตื้นได้ ภายหลังมีเรือหางยาวที่สามารถแล่นเข้าสู่น้ำตื้นเข้าตอนในคลองได้

บริเวณวัดสะพานเป็นที่ตั้งของตลาดน้ำวัดสะพาน  มีศาลาริมน้ำให้นั่งพักผ่อน และมีร้านค้าร้านอาหารริมน้ำ เปิดวันเสาร์และวันอาทิตย์ ที่วัดสะพานเพิ่งมีถนนเข้าถึงเมื่อ พ.ศ. 2543 แต่ก่อนหน้านั้นการเดินทางมายังวัดได้ทางเรือเพียงอย่างเดียว หลังจากที่เกิดตลาดน้ำขึ้นมาทำให้มีคนรู้จักวัดมากขึ้น
# ชังซึง
ชังซึง  เป็นเทพอารักษ์ตามคติความเชื่อของชาวเกาหลี มีลักษณะเป็นเสาโทเท็มที่ทำมาจากไม้ ถูกตั้งไว้เพื่อแสดงขอบเขตของหมู่บ้านและขับไล่ปีศาจ ใกล้เคียงกันกับผีเสื้อบ้านของไทย ในท้องที่ช็อลลา ชุงช็อง และคย็องซัง จะเรียกว่า พ็อบซู  หรือ พ็อกซู  ซึ่งมาจากคำว่า พกซา (,) ซึ่งแปลว่า หมอผีชาย ในช็อลลามักจะสร้างชังซึงด้วยหิน คล้ายกับทลฮารือบังของเกาะเชจู

ชังซึงเพศชายจะมีการแกะสลักอักษรฮันกึลหรือฮันจาไว้ว่า "แม่ทัพผู้ยิ่งใหญ่ในใต้หล้า" (,) ตกแต่งด้วยเครื่องประดับศีรษะคล้ายกับหมวกของชนชั้นสูงของเกาหลี หากเป็นชังซึงเพศหญิงจะแกะสลักข้อความไว้ว่า "แม่ทัพหญิงแห่งยมโลก" (,) หรือ "แม่ทัพผู้ยิ่งใหญ่แห่งยมโลก" (,) ซึ่งจะมีเครื่องประดับตกแต่งน้อยกว่าชังซึงเพศชาย

นอกจากนี้ชังซึงมีสามประเภท คือ ชังซึงพิทักษ์หมู่บ้าน ทำหน้าที่ไล่ผีร้าย ป้องกันไฟ สร้างความสุขแก่ผู้คน ชังซึงพิทักษ์วัด เพื่อแสดงอาณาเขตวัด ป้องกันสิ่งชั่วร้ายที่กล้ำกรายวัด และ ชังซึงพิทักษ์พื้นที่สาธารณะ เป็นเทพอารักษ์ประจำถนน ประตู ค่ายทหาร และทางน้ำ
# ห้วงอวกาศลึกภาพแรกของเวบบ์
ห้วงอวกาศลึกภาพแรกของเวบบ์  เป็นภาพถ่ายปฏิบัติการภาพแรกที่ถ่ายโดยกล้องเนียร์อินฟราเรด (NIRCam) ของกล้องโทรทรรศน์อวกาศเจมส์ เวบบ์ และเป็นภาพที่ประกอบขึ้นมาจากภาพที่ได้รับจากความยาวคลื่นต่าง ๆ รวมกันกว่า 12.5 ชั่วโมง

ภาพถ่ายนี้แสดงให้เห็นกระจุกดาราจักรสแมกส์ 0723 ดังที่ปรากฏเมื่อ 4.6 พันล้านปีก่อน กระจุกดาราจักรนี้สามารถมองเห็นได้จากซีกโลกใต้ และเป็นภาพสีเท็จขนาดเต็มภาพแรกจากกล้องโทรทรรศน์อวกาศเจมส์ เวบบ์ และเป็นภาพมุมมองอินฟราเรดแสดงจักรวาลที่มีความละเอียดสูงที่สุดเท่าที่เคยถ่ายมา แสดงให้เห็นดาราจักรหลายพันดาราจักร และสามารถเห็นไปถึงวัตถุที่จางที่สุดที่คลื่นอินฟราเรดจับได้มาปรากฏในภาพของกล้องเป็นครั้งแรก
# โกลอมเรซอ แอซฮอรี
โกลอมเรซอ แอซฮอรี (18 กุมภาพันธ์ พ.ศ. 2455 – 5 พฤศจิกายน พ.ศ. 2544) เป็นทหารชาวอิหร่านซึ่งดำรงตำแหน่งนายกรัฐมนตรีอิหร่านระหว่างเดือนพฤศจิกายน พ.ศ. 2521 ถึงวันที่ 4 มกราคม พ.ศ. 2522 ในช่วงการปฏิวัติอิหร่าน

เขาเกิดเมื่อประมาณ พ.ศ. 2455 (หรือ พ.ศ. 2460) เขาสำเร็จการศึกษาจากวิทยาลัยการสงครามของอิหร่าน เขายังได้รับการฝึกฝนที่วิทยาลัยการสงครามแห่งชาติในวอชิงตัน ดี.ซี. ต่อมาเขาเป็นผู้บัญชาการทหารในอิหร่านใน พ.ศ. 2514 ต่อมาเขาเป็นนายกรัฐมนตรีในวันที่ 6 พฤศจิกายนถึงสิ้นเดือนธันวาคม พ.ศ. 2521

 คณะรัฐมนตรี 
คณะรัฐมนตรีของเขาประกอบด้วยสมาชิกเก้าคน ได้แก่

 พลเอก โกลอมแอลี โอเวย์ซี (รัฐมนตรีกระทรวงแรงงานและกิจการสังคม, รักษาการ)
 พลโท นอเซร์ โมแฆดแดม (รัฐมนตรีกระทรวงพลังงาน)
 พลเอก แอบบอส แกเรบอฆี (รัฐมนตรีกระทรวงมหาดไทย)
 พลโท แอโบลแฮแซน แซออแดตแมนด์ (รัฐมนตรีกระทรวงการเคหะ)
 พลเอก โกลอมเรซอ แอซฮอรี
 พลเอก เรซอ แอซีมี (รัฐมนตรีกระทรวงสงคราม)
 แอมีร์โฆสโรว์ แอฟชอร์ (รัฐมนตรีกระทรวงการต่างประเทศ)
 โมแฮมแมดเรซอ แอมีน (รัฐมนตรีกระทรวงเหมืองแร่และอุตสาหกรรม)
 แครีม โมอ์แทแมดี (รัฐมนตรีกระทรวงไปรษณีย์โทรเลขและโทรคมนาคม)

อย่างไรก็ตาม มีรายงานด้วยว่ารัฐบาลมี 11 คน และ 6 คนเป็นนายทหาร
# เคอนิชวิลเฮ็ล์ม
เคอนิชวิลเฮ็ล์ม  อาจหมายถึง

 พระเจ้าวิลเฮ็ล์มที่ 2 แห่งฮอลแลนด์ (ค.ศ. 1227–1256)
 พระเจ้าวิลเฮ็ล์มที่ 1 แห่งปรัสเซียและเยอรมนี (ค.ศ. 1797–1888)
 พระเจ้าวิลเฮ็ล์มที่ 2 แห่งปรัสเซียและเยอรมนี (ค.ศ. 1859–1941)
 พระเจ้าวิลเฮ็ล์มที่ 3 แห่งปรัสเซียและเยอรมนี (อ้างสิทธิ; ค.ศ. 1882–1951)
 พระเจ้าวิลเฮ็ล์มที่ 1 แห่งเวือร์ทเทิมแบร์ค (ค.ศ. 1781–1864)
 พระเจ้าวิลเฮ็ล์มที่ 2 แห่งเวือร์ทเทิมแบร์ค (ค.ศ. 1848–1921)
# จักรพรรดิชาร์ล
จักรพรรดิชาร์ล  หรือ จักรพรรดิคาร์ล  อาจหมายถึง

 ชาร์เลอมาญ หรือ จักรพรรดิคาร์ลที่ 1 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 2 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์
 จักรพรรดิคาร์ลที่ 1 แห่งออสเตรีย
 จักรพรรดิคาร์ลที่ 2 แห่งออสเตรีย (อ้างสิทธิ)
 ชาร์ลแห่งวาลัวส์
# เคอนิชฟรีดริช
เคอนิชฟรีดริช  อาจหมายถึง

 เคอนิชฟรีดริช 
 พระเจ้าฟรีดริชที่ 1 แห่งเยอรมนี (ค.ศ. 1122–1190)
 พระเจ้าฟรีดริชที่ 2 แห่งเยอรมนี (ค.ศ. 1194–1250)
 พระเจ้าฟรีดริชที่ 3 แห่งเยอรมนี (ค.ศ. 1289–1330)
 พระเจ้าฟรีดริชที่ 4 แห่งเยอรมนี (ค.ศ. 1415–1493)
 พระเจ้าฟรีดริชที่ 1 แห่งปรัสเซีย (ค.ศ. 1657–1713)
 พระเจ้าฟรีดริชที่ 2 แห่งปรัสเซีย หรือ ฟรีดริชมหาราช (ค.ศ. 1712–1786)
 พระเจ้าฟรีดริชที่ 3 แห่งปรัสเซียและเยอรมนี (ค.ศ. 1831–1888)
 พระเจ้าฟรีดริชที่ 4 แห่งปรัสเซียและเยอรมนี (อ้างสิทธิ; ค.ศ. 1976–ปัจจุบัน)
 พระเจ้าฟรีดริชที่ 1 แห่งเวือร์ทเทิมแบร์ค (ค.ศ. 1754–1816)

 เคอนิชฟรีดริช วิลเฮ็ล์ม 
 พระเจ้าฟรีดริช วิลเฮ็ล์มที่ 1 แห่งปรัสเซีย (ค.ศ. 1688–1740)
 พระเจ้าฟรีดริช วิลเฮ็ล์มที่ 2 แห่งปรัสเซีย (ค.ศ. 1744–1797)
 พระเจ้าฟรีดริช วิลเฮ็ล์มที่ 3 แห่งปรัสเซีย (ค.ศ. 1770–1840)
 พระเจ้าฟรีดริช วิลเฮ็ล์มที่ 4 แห่งปรัสเซีย (ค.ศ. 1795–1861)

 เคอนิชฟรีดริช เอากุสท์ 
 พระเจ้าฟรีดริช เอากุสท์ที่ 1 แห่งซัคเซิน (ค.ศ. 1750–1827)
 พระเจ้าฟรีดริช เอากุสท์ที่ 2 แห่งซัคเซิน (ค.ศ. 1797–1854)
 พระเจ้าฟรีดริช เอากุสท์ที่ 3 แห่งซัคเซิน (ค.ศ. 1865–1932)
# ศาสนามะพร้าว
thumb|ผู้ปฏิบัติศาสนกิจใน "อาณาจักรมะพร้าว" เมื่อ พ.ศ. 2512
ศาสนามะพร้าว  หรือ ศาสนาสามัคคี  เป็นลัทธิศาสนาหนึ่งในประเทศเวียดนาม ก่อตั้งขึ้นเมื่อ พ.ศ. 2506 โดยเหงียน ถั่ญ นาม  หรือฉายา องเด่าเสื่อ ("นักบวชมะพร้าว") ศาสนานี้มีศูนย์กลางอยู่ที่เกาะขนาดเล็กกลางแม่น้ำโขง เรียกกันว่า อาณาจักรมะพร้าว ในเขตจังหวัดเบ๊นแจ ทางตอนใต้ของประเทศเวียดนาม พื้นฐานความเชื่อทางศาสนาส่วนใหญ่นำมาจากคำสอนในศาสนาพุทธและคริสต์ มาประกอบกับคำสอนเรื่องความสงบสุขขององเด่าเสื่อเอง ทั้งยังมีลักษณะพิเศษคือ สนับสนุนให้ศาสนิกชนของตนเองบริโภคผลิตภัณฑ์จากมะพร้าว และน้ำกะทิเป็นนิจศีล

ศาสนามะพร้าวถูกยกเลิกโดยรัฐบาลคอมมิวนิสต์เมื่อ พ.ศ. 2518 ในยุครุ่งเรืองศาสนามะพร้าวเคยมีสมาชิกมากถึง 4,000 คน แต่ปัจจุบันมีน้อยคนนักที่ยังปฏิบัติตนตามความเชื่อของศาสนามะพร้าว

 ประวัติ 
ศาสนามะพร้าวก่อตั้งขึ้นใน พ.ศ. 2506 โดยเหงียน ถั่ญ นาม (พ.ศ. 2452–2533) นักวิชาการชาวเวียดนาม เขาเป็นที่รู้จักในหลายชื่อ เช่น องเด่าเสื่อ, หลวงพ่อมะพร้าว, ผู้เผยแผ่พระวจนะแห่งความสามัคคี, และลุงฮาย เขาสำเร็จการศึกษาจากมหาวิทยาลัยในประเทศฝรั่งเศส

เหงียน ถั่ญ นามได้ก่อสร้างเจดีย์ลอยน้ำ บน "อาณาจักรมะพร้าว" เกาะขนาดเล็กกลางแม่น้ำโขงในเขตจังหวัดเบ๊นแจ ทางตอนใต้ของประเทศเวียดนาม เขาอ้างว่าตนเองบริโภคมะพร้าวเพียงอย่างเดียวเป็นเวลาถึงสามปี ช่วงเวลานั้นเขาฝึกการฝึกสมาธิด้วยการเดินบนทางเดินซึ่งปูด้วยหินขนาดเล็ก เหงียน ถั่ญ นาม เคยลงสมัครเลือกตั้งประธานาธิบดีเวียดนามใต้ปี 2514 แต่ไม่ประสบความสำเร็จ เขาจึงเดินทางกลับสู่อาณาจักรมะพร้าว รัฐบาลไซ่ง่อนยกย่องเขา และเรียกเหงียน ถั่น นาม ว่าเป็น "บุรุษแห่งศาสนา" เพราะเขามักจะสวมไม้กางเขนและครองจีวรแบบพุทธตามธรรมเนียมญวนอยู่เสมอ

ในยุครุ่งเรือง ศาสนามะพร้าวมีจำนวนศาสนิกชนมากถึง 4,000 คน รวมไปถึงจอห์น สไตน์เบ็กที่ 4 บุตรชายของจอห์น สไตน์เบ็ก นักประพันธ์ชาวอเมริกัน แต่ภายหลังรัฐบาลคอมมิวนิสต์สั่งห้ามเผยแผ่ศาสนานี้ใน พ.ศ. 2518 เพราะเป็น "กลุ่มลัทธิ" ครั้นเหงียน ถั่ญ นาม เสียชีวิตใน พ.ศ. 2533 ศาสนานี้จึงสิ้นสุดลงไปด้วย ปัจจุบันที่ดินของอาณาจักรมะพร้าวกลายเป็นสถานที่ท่องเที่ยวในปากแม่น้ำโขงโดยปริยาย
# คลองบางสะแก
คลองบางสะแก หรือ คลองสะแก เป็นคลองในท้องที่เขตธนบุรีและเขตจอมทอง กรุงเทพมหานคร ปากคลองตั้งต้นโดยแยกจากคลองบางกอกใหญ่ในแขวงตลาดพลู ผ่านถนนเทอดไท วัดบางสะแกนอก วัดบางสะแกใน ไปออกคลองดาวคะนอง มีความยาวประมาณ 3.5 กิโลเมตรกองจดหมายเหตุแห่งชาติ กรมศิลปากร (2525). จดหมายเหตุการณ์อนุรักษ์กรุงรัตนโกสินทร์. กรุงเทพฯ: ห้างหุ่นส่วนสามัญนิติบุคคล สหประชาพาณิชย์. . คลองมีความกว้าง 4–15 เมตร ปัจจุบันมีสภาพน้ำในคลองเน่าเสีย และเป็นคลองที่มีความสำคัญในการระบายน้ำ

เมื่อ พ.ศ. 2510 คณะรัฐมนตรีลงมติคลองบางสะแกเป็นหนึ่งในรายการคลองอนุรักษ์ ที่วัดบางสะแกนอกพบอาคารอุโบสถและใบเสมาสมัยอยุธยาตอนปลาย

บริเวณปากคลองบางสะแกตรงจุดตัดกับคลองดาวคะนองเป็นที่ตั้งของย่านดาวคะนอง ในอนาคตจะเป็นที่ตั้งของสถานีดาวคะนองของรถไฟฟ้ามหานคร สายฉลองรัชธรรม (โครงการช่วงเตาปูน-ราษฎร์บูรณะ-ครุใน) คาดว่าสถานีตั้งอยู่กลางถนนสมเด็จพระเจ้าตากสินช่วงซอยสมเด็จพระเจ้าตากสิน 44 และคลองบางสะแก ส่วนปากคลองอีกฝั่งบริเวณตัดกับคลองบางกอกใหญ่เป็นที่ตั้งของย่านตลาดพลู มีชุมชนอาศัยมายาวนาน ในอดีตเป็นตลาดท้องน้ำ ศูนย์กลางการแลกเปลี่ยนสินค้า โดยเฉพาะมีชื่อเสียงเรื่องพลูและหมากที่ปลูกกันมากในสวนเมืองบางกอก อีกทั้งยังมีชื่อเสียงในเรื่องรสชาติ โดยเฉพาะพลูเหลืองที่ปลูกกันเป็นขนัดใหญ่ในแถบนี้
# กิ่งจังหวัดฮาจิโจ
กิ่งจังหวัดฮาจิโจ  เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว กิ่งจังหวัดฮาจิโจประกอบด้วยเมืองและหมู่บ้านดังต่อไปนี้ (ทั้งหมดอยู่ภายในหมู่เกาะอิซุ)

 เมืองฮาจิโจ (อยู่บนเกาะฮาจิโจจิมะ และเกาะฮาจิโจโคจิมะ)
 หมู่บ้านอาโองาชิมะ (อยู่บนเกาะอาโองาชิมะ)

กิ่งจังหวัดฮาจิโจมีเนื้อที่ 78.6 ตารางกิโลเมตร ประชากรจำนวน 8,790 คน

นอกจากนี้ กิ่งจังหวัดฮาจิโจยังรวมถึงเกาะ 4 เกาะที่อยู่ทางใต้สุดของหมู่เกาะอิซุ ซึ่งไม่มีผู้คนอาศัยอยู่ ปัจจุบันเกาะเหล่านี้ไม่ได้เป็นของเทศบาลใด ๆ แต่ทั้งเมืองฮาจิโจและหมู่บ้านอาโองาชิมะต่างก็อ้างสิทธิ์ในการบริหารเกาะทั้งสี่นี้ ซึ๋งได้แก่

  (Bayonnaise Rocks, Beyonēzu Retsugan)
  (Smith Island, Sumisu-tō)
  (Tori-shima)
  (Lot's Wife, Sōfu-iwa)

ในบรรดาเกาะทั้งหมดที่อยู่ในกิ่งจังหวัดฮาจิโจ มีเพียงเกาะฮาจิโจจิมะและเกาะอาโองาชิมะเท่านั้นที่มีผู้คนอาศัยอยู่

 แหล่งข้อมูลอื่น 
 เว็บไซต์ทางการสำนักงานสาขาเกาะฮาจิโจ 

ฮาจิโจ
หมวดหมู่:หมู่เกาะอิซุ
# รายพระนามเทพแห่งแผ่นดิน
เทพแห่งแผ่นดิน คือเทพบุรุษหรือเทพนารีผู้รักษาโลกและดินตามศาสนาต่าง ๆ 

 ศาสนาฮินดู 
พระรูปพระนาม100px| พระแม่ธรณี (พระภูมิเทวี) พระธรเทพ(เจ้าพ่อพระธรณี)

 ศาสนาพราหมณ์ 
พระรูปพระนาม100px|พระแม่ธรณี (พระภูมิเทวี) ศิลปะแบบประเพณีชวาประยุกต์ในปัจจุบัน. พระแม่ธรณี (พระปฤถวีเทวี)

 ศาสนาฮินดูแบบไทย 
พระรูปพระนาม100px เจ้ากรุงพาลี

 ศาสนาฮินดูแบบบาหลี 
พระรูปพระนาม100px ซังฮฺยังวีดีวาซา

 ลัทธิเต๋าและลัทธิขงจื๊อ-ศาสนาชาวบ้านจีน 
พระรูปพระนาม100px พระแม่ธรณีจีน100px เจ้าพ่อธรณี (ซำกัวไต่เต่)100px โถวตี้กง100px  โถวตี้ม่า100px  ตั๊วแป๊ะกง

 ความเชื่อพื้นเมืองของไทย 
พระรูปพระนาม พระภูมิชัยมงคล.https://www.thainewsonline.co/lifestyle/829130 พระนางภูมิไชยา.

 พุทธศาสนาเถรวาทและความเชื่อพื้นเมืองพม่า  
พระรูปพระนาม 100px|เทวรูปพระแม่ธรณี.พระแม่ธรณี.

 พุทธศาสนามหายานและพุทธศาสนาวัชรยาน  
พระรูปพระนาม 100px|.พระวสุธารา (24 ธรรมบาล.). พระกษิติครรภโพธิสัตว์.

 ศาสนากรีก 
พระรูปพระนาม 100px|.ดิมีเทอร์ 100px|.ไกอา

 ศาสนาโรมัน 
พระรูปพระนาม 100px|.เซเรส 100px|.เทอร์รา

 ศาสนาชินโต 
พระรูปพระนาม 100px|.อิซานามิ Dojin (土神), is a Japanese god of earth, land, and/or soil.

 ศาสนาอียิปต์โบราณ 
พระรูปพระนาม 100px|.เกบ
# นอเซร์ โมแฆดแดม
พลโท นอเซร์ โมแฆดแดม (24 มิถุนายน พ.ศ. 2464 – 11 เมษายน พ.ศ. 2522) เป็นนักการเมืองและทหารชาวอิหร่านที่ดำรงตำแหน่งผู้อำนวยการสำนักข่าวกรองและความมั่นคงแห่งชาติ (ซอวอก) คนสุดท้ายในช่วงการปฏิวัติอิหร่านต่อจากเนอ์แมโทลลอฮ์ แนซีรี แม้พระเจ้าชาห์จะหนีออกนอกประเทศในเดือนมกราคม พ.ศ. 2522 ก็ตาม แต่เขาก็ดำรงตำแหน่งนี้ไปจนถึง 11 กุมภาพันธ์ พ.ศ. 2522 ซึ่งเป็นวันสุดท้ายของระบอบปาห์ลาวีที่ใกล้ล่มสลาย เขาถูกปลดหลังการปฏิวัติอิหร่าน

โมแฆดแดมถูกจับกุมในข้อหาทุจริตและถูกประหารชีวิตในวันที่ 11 เมษายน พ.ศ. 2522 อย่างไรก็ตาม เขาก็มีความสัมพันธ์ใกล้ชิดกับเมฮ์ดี บอแซร์กอน และผู้นำทางศาสนาของฝ่ายอิหม่ามโคมัยนี ทำให้ผู้ลี้ภัยชาวอิหร่านมองว่าเขาทรยศต่อราชวงศ์ปาห์ลาวี
# มาร์แซลู ไกตานู
มาร์แซลู ฌูแซ ดัช แนวึช อัลวึช ไกตานู (17 สิงหาคม พ.ศ. 2449 – 26 ตุลาคม พ.ศ. 2523) เป็นนักการเมืองชาวโปรตุเกสซึ่งดำรงตำแหน่งนายกรัฐมนตรีระหว่าง พ.ศ. 2511 ถึง พ.ศ. 2517 และถูกปลดจากตำแหน่งหลังการปฏิวัติคาร์เนชัน
# เมกาคาริโอไซต์
เมกาคาริโอไซท์ (, แปลว่า เซลล์ที่มีนิวเคลียสใหญ่) คือเซลล์ขนาดใหญ่ในไขกระดูก มีนิวเคลียสที่มีรูปร่างเป็นพู มีหน้าที่สร้างเกล็ดเลือด
อ้างอิง

แหล่งข้อมูลอื่น
 Megakaryocytes: Mature Many microscopic images of mature megakaryocytes including in disease settings.
 Megakaryocytes
 Cell size comparison
 CAMT Specific Infant Bone Marrow Transplant Journal
# แจอ์แฟร์ แชรีฟเอมอมี
แจอ์แฟร์ แชรีฟเอมอมี (17 มิถุนายน พ.ศ. 2455 – 16 มิถุนายน พ.ศ. 2541) เป็นนักการเมืองอิหร่านและนายกรัฐมนตรีอิหร่าน 2 สมัย (สมัยแรกคือใน พ.ศ. 2503–2504 และสมัยที่ 2 คือ พ.ศ. 2521 ในช่วงการปฏิวัติอิหร่าน) และเป็นนักการเมืองในสมัยพระเจ้าชาห์

แชรีฟเอมอมีเกิดเมื่อวันที่ 17 มิถุนายน พ.ศ. 2455 ในเตหะราน ในครอบครัวเคร่งศาสนา พ่อของเขาเป็นมุลละห์ เขาได้เป็นนายกรัฐมนตรีครั้งแรกใน พ.ศ. 2503 และต่อมาเมื่อเกิดการปฏิวัติอิหร่าน เขาเป็นนายกรัฐมนตรีอีกครั้งหนึ่ง อย่างไรก็ตาม เขาลาออกในเดือนพฤศจิกายน พ.ศ. 2521 และให้นายทหารอย่างนายพลโกลอมเรซอ แอซฮอรี เป็นนายกรัฐมนตรีต่อจากเขา
# แมนูเชฮร์ ฮอเชมี
แมนูเชฮร์ ฮอเชมี (, Manouchehr Hashemi; 16 กรกฎาคม พ.ศ. 2461 – 7 ตุลาคม พ.ศ. 2550) เป็นทหารชาวอิหร่านและผู้อำนวยการกรมที่แปด (ต่อต้านการจารกรรม) ของซอวอกตำรวจลับอิหร่านمنوچهر هاشمی، داوری: سخنی در کارنامه ساواک، انتشارات ارس، ۱۳۷۳ และนอกจากเขาเป็นสายลับชื่อดังและมีส่วนเกี่ยวข้องกับคอนตร้าและสหรัฐ
# แอบบอส แกเรบอฆี
แอบบอส แกเรบอฆี (1 พฤศจิกายน พ.ศ. 2461 – 14 ตุลาคม พ.ศ. 2543) เป็นนักการเมืองและทหารชาวอิหร่านในยุคราชวงศ์ปาห์ลาวี เขาเป็นหนึ่งในทหารที่ไม่ถูกศาลปฏิวัติอิสลามแห่งอิหร่านตัดสินประหารชีวิต

แกเรบอฆีเกิดเมื่อวันที่ 1 พฤศจิกายน พ.ศ. 2461 ในแทบรีซ เขามีเชื้อสายอาเซอร์ไบจาน เขาดำรงตำแหน่งผู้บังคับการกรมสารวัตรตำรวจอิหร่านจนถึง พ.ศ. 2522 และเมื่อเกิดการปฏิวัติอิหร่าน ผู้บัญชาการทหารอากาศอย่างแฮแซน ทูฟอนียอน และแอมีร์โฮเซย์น แรบีอี พยายามก่อรัฐประหารเพื่อรักษาเสถียรภาพจากความโกลาหลในประเทศ แต่ความคิดของทั้งสองไม่ได้รับการสนับสนุนจากเจ้าหน้าที่ทหารระดับสูงคนอื่น ๆ รวมถึงแกเรบอฆีด้วย

แกเรบอฆีได้รับการแต่งตั้งให้เป็นเสนาธิการกองทัพอิหร่านในเดือนมกราคม พ.ศ. 2522 เพื่อทำหน้าที่สนับสนุนชาห์ แต่เมื่อพระเจ้าชาห์ทรงหนีออกนอกประเทศ เขาก็สนับสนุนรัฐบาลชอพูร์ แบฆทียอร์ อย่างไรก็ตาม หลังจากการปะทะกันอย่างรุนแรงตามท้องถนนในกรุงเตหะรานและที่อื่น ๆ ในวันที่ 11 กุมภาพันธ์ เขาและผู้บัญชาการอีก 22 นายก็ยุติการสนับสนุนแบฆทียอร์ และสนับสนุนสาธารณรัฐอิสลามอิหร่านไปโดยปริยาย
# ตราประทับของฟาโรห์เดน
ในปี ค.ศ. 1985 สถาบันโบราณคดีแห่งเยอรมนีได้ค้นพบรอยประทับของตราประทับทรงกระบอกในหลุมฝังพระบรมศพของฟาโรห์เดนแห่งราชวงศ์ที่หนึ่ง ซึ่งได้รับการตีพิมพ์โดยกุนเธอร์ เดรเยอร์ ในปีถัดมา รอยตราประทับดังกล่าวเป็นหลักฐานชิ้นแรกที่ยืนยันว่าเป็นบันทึกพระนามกษัตริย์จากช่วงอียิปต์โบราณGünter Dreyer: Ein Siegel der frühzeitlichen Königsnekropole von Abydos, in: MDAIK 43 (1986). 33-43

มีรายพระนามเรียงตามลำดับดังนี้:

 นาร์เมอร์
 ฮอร์-อฮา
 ดเจอร์
 ดเจต
 เดน
 เมอร์นิธ (พระราชมารดาและผู้สำเร็จราชการแทนพระองค์ของฟาโรห์เดน)

บันทึกพระนามดังกล่าวเป็นหลักฐานสนับสนุนข้อโต้แย้งที่ว่า ฟาโรห์นาร์เมอร์ทรงเป็นผู้สถาปนาราชวงศ์ที่หนึ่งขึ้น ซึ่งต่างจากการที่พระองค์ทรงเป็นฟาโรห์พระองค์องค์สุดท้ายก่อนการรวมพระราชอาณาจักรที่ไธนิส สิ่งที่สำคัญอีกประการหนึ่งก็คือ บันทึกดังกล่าวไม่ปรากฏพระนาม เมเนส โดยฉันทามติทางวิชาการเชื่อว่า เมเมน เป็นรูปแบบภายหลังของพระนาม นาร์เมอร์
# อำเภอมูดิยะฮ์
มูดิยะฮ์  เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 34,879 คน
# อำเภอเราะศ็อด
เราะศ็อด  เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 54,825 คน
# เจสัน
เจสัน  หรือ อีอาชัน  เป็นวีรบุรุษในเทวตำนานกรีกโบราณ และเป็นผู้นำของกะลาสีอาร์โก ในการตามหาขนแกะทองคำ เจสันเป็นโอรสของท้าวอีสันเจ้านครไอออลกอส (ปัจจุบันคือเมืองโวลอสในประเทศกรีซ) ผู้ถูกชิงบัลลังก์โดยน้องชายนามว่าอีเลียส ซึ่งในเวลาที่เกิดการยึดอำนาจ เจสันอยู่ระหว่างการร่ำเรียนวิชากับพญาเซนทอร์นามว่าไครอน

เจ้าชายเจสันในฐานะรัชทายาทผู้ชอบธรรมต้องการทวงคืนบัลลังก์ จึงเดินทางกลับนครของตนและรับคำท้าของท้าวอีเลียสในการออกตามหาขนแกะทองคำ เจสันจึงต่อเรือนามว่าอาร์โก (Argo) และรวบรวมผู้กล้าได้นับสิบคนเพื่อออกผจญภัยตามหาขนแกะทองคำPowell, Barry B. (2015). Classical Myth. with translations by Herbert M. Howe (8th ed.). Boston: Pearson. . ซึ่งเชื่อกันว่าถูกเก็บไว้ที่นครกอลคิส บนชายฝั่งทางตะวันออกของทะเลดำ ท้ายที่สุดเจสันได้ขนแกะทองคำและได้แต่งงานกับธิดาพยากรณ์นามว่ามาเอดา บุตรีของเจ้านครกอลคิส

ตัวตนของเจสันปรากฎในงานวรรณกรรมหลายชิ้นในกรีกและโรมสมัยคลาสสิก อาทิมหากาพย์ Argonautica และโศกนาฎกรรม Medea เรื่องราวของเจสันยังถูกนำไปสร้างเป็นภาพยนตร์เรื่อง อภินิหารขนแกะทองคำ ซึ่งออกฉายในปีค.ศ. 1963
# กีฬาทางอากาศในกีฬาแห่งชาติ ครั้งที่ 47
กีฬาทางอากาศในกีฬาแห่งชาติ ครั้งที่ 47 เป็นการแข่งขันกีฬาทางอากาศที่จัดขึ้นในจังหวัดศรีสะเกษ กำหนดแข่งขันระหว่างวันที่ 15–23 มีนาคม พ.ศ. 2565 โดยได้จัดขึ้นที่สนามองค์การบริหารส่วนตำบลลิ้นฟ้า อำเภอยางชุมน้อย ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 60 เหรียญ

 สรุปเหรียญรางวัล 

 ผู้ได้รับเหรียญรางวัล 
 เครื่องบินจำลอง 
RC Muti-Roter FPV Racing ประเภท F9  บินเร็วอ้อมหลัก (ไพล่อน) ประเภท F3R เครื่องยนต์เชื้อเพลิงบินเร็วอ้อมหลัก (ไพล่อน) ประเภท F3R เครื่องยนต์ไฟฟ้าคะแนนรวมสูงสุดณฐนนท์ บุญสินธุ์ชนนท์ ดอกสันเทียะเทพรัตน์ เจียมธนานุรักษ์วรรญา วรรณผ่องเอกกมล ไขบรรเทากันภัย ลานเหลือกรพล เนตรขำขวัญหทัย เนตรขำลีนวรรษน์ สัมพัดสินกรวิกา พิบูลย์ศักดิ์กุลอรรณพ พิบูลย์ศักดิ์กุล

 ร่มบิน 
PF1M แบบแข่งความแม่นยำ PF1M แบบเดินทาง PF1M แบบประหยัดเชื้อเพลิง PF1M คะแนนรวมบุคคลสูงสุดPL1 แบบแข่งความแม่นยำ PL1 แบบประหยัดเชื้อเพลิง PL1 สามล้อร่มบิน แบบเดินทาง PL1 สามล้อร่มบิน คะแนนรวมบุคคลสูงสุดPF1 คะแนนรวมประเภททีม 3 คนเอกภพ  อู่อรุณวีระพันธุ์  พุ่มจันทร์สุทัสพันธ์  บรรทัดเพ็ญศรี  พันธังเจียงศักดิ์  พวงพีเจนจิรา  ฉุยเนยพชรพล  คำดีพิมพ์ลดา  หล้ารินทร์PL1 สามล้อร่มบิน คะแนนรวมประเภททีม 2 คนบุญเรือง  สิงห์โตธวัชชัย  บานสีลาชนินทร์  ไชยทะเศรษฐ์วรวิทย์  วิทยยานนท์อภิชาติ  อบอายกำพล  สามงามนิ่ม

 ร่มร่อน 
แบบความเร็วและระยะทาง บุคคลชายแบบลงเป้าหมายแม่นยำบุคคลชายแบบความเร็วและระยะทาง บุคคลหญิงแบบลงเป้าหมายแม่นยำบุคคลหญิงคะแนนรวมประเภททีมแบบความเร็วและระยะทางกวิสรา  ศรนุวัตร์ไทชาติ  หาญณรงค์ศิวกร  ศรนุวัตร์ 	พิพัฒน์พงษ์  สุดรูปอรปรียา  พฤฒิพิบูลพงศ์สุทธิพจน์  บุญเศษชุติพงศ์  เล้าใจวิรมณ  ต้องหากฤติญาณี  แซมสีม่วงคะแนนรวมประเภททีมแบบลงเป้าหมายแม่นยำ ธนัท  ชื่นนครกิ่งกาญจน์  ยุวนบุณย์บุญเรือง  สิงห์โตพิพัฒน์พงษ์  สุดรูปอรปรียา  พฤฒิพิบูลพงศ์สุทธิพจน์  บุญเศษชุติพงศ์  เล้าใจวิรมณ  ต้องหากฤติญาณี  แซมสีม่วง
# วัดจำปา (อำเภอท่าเรือ)
วัดจำปา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 9 ไร่ 2 งาน 40 ตารางวา มีเจ้าอาวาสคือพระอธิการบุญลือ เขมโก

วัดจำปาสร้างขึ้นเป็นวัดตั้งแต่ พ.ศ. 2420 ชาวบ้านร่วมใจกันสร้างขึ้น ตามหลักฐานทางประวัติศาสตร์ มีกลุ่มชนซึ่งได้ถูกกวาดต้อนมาจากแขวงนครจำปาศักดิ์ ประเทศลาว ประมาณต้นรัตนโกสินทร์ มาอยู่กันเป็นชุมชนใหญ่ตอนตะวันออกเฉียงเหนือของอำเภอท่าเรือ ตั้งแต่ พ.ศ. 2449 รวมกันตั้งชุมชนชื่อ บ้านจำปา เพื่อเป็นการระลึกว่าได้อพยพมาจากแขวงนครจำปาศักดิ์ และได้มีการสร้างวัดชื่อว่า "วัดจำปา" ขึ้น วัดได้รับพระราชทานวิสุงคามสีมาวันที่ 15 พฤศจิกายน พ.ศ. 2519 

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2497 บูรณะสร้างใหม่เสร็จเมื่อ พ.ศ. 2546 และหอสวดมนต์ สร้างเมื่อ พ.ศ. 2514
# จักรพันธ์ พุทธา
จักรพันธ์ พุทธา (เกิด 4 มิถุนายน พ.ศ. 2537) ชื่อเล่น บิว เป็นนักดนตรี นักร้อง นักแสดงและอินฟลูเอนเซอร์ชาวไทย

 ประวัติ 
จักรพันธ์ พุทธา หรือ บิว ภูมิลำเนาของบิวเป็นคนจังหวัดสระบุรี แต่ได้มาเติบโตที่จังหวัดชลบุรี  ในด้านของการศึกษา บิวจบการศึกษาระดับชั้นมัธยมศึกษาจาก โรงเรียนดาราสมุทร ศรีราชา และจบการศึกษาในระดับปริญญาตรีจาก คณะนิเทศศาสตร์ มหาวิทยาลัยกรุงเทพ

เริ่มต้นจากเข้าร่วมรายการ Cuteboy Thailand หลังจากนั้นทำให้เขามีผลงานในวงการบันเทิงมากขึ้น นอกจากความสามารถในด้านการแสดงแล้ว เขายังมีความสามารถในด้านการร้องเพลง เต้น เป่าแซกโซโฟน เล่นเบส ขี่บิ๊กไบค์ตะลอนทัวร์ และการฝึกยิงปืน  มีผลงานเพลงในนามวง Stickwithfriends  และผลงานที่เรียกว่ากลายเป็นที่จดจำจากการร่วมเล่นซีรีส์ภายใต้สังกัด Be On Cloud เรื่อง คินน์พอร์ช รับบทเป็น พีท หัวหน้าบอดี้การ์ดของตระกูลหลัก

ปัจจุบันบิวเปิดบริษัทธุรกิจบันเทิงและออแกไนซ์ในนามสังกัด Build Your Love For You ซึ่งเป็นผู้จัดการค่ายและบริหารด้วยตนเอง และในประเทศจีนมักได้รับความนิยมเป็นส่วนใหญ่ 

ส่วนสีประจำแฟนคลับในนาม Beyourluv คือ สีน้ำเงิน

 ผลงาน 

 ละครโทรทัศน์ 
ปีชื่อเรื่องบทบาทออกอากาศหมายเหตุ2560เหยื่อพยาบาทดนัยช่อง 32561ตราบาปสีชมพูคฑา 2564พราวมุกโอ๊ค

 ซีรีส์ 
ปีชื่อเรื่องบทบาทช่องหมายเหตุ2565คินน์พอร์ชพีท ช่องวัน 31, อ้ายฉีอี้

 ภาพยนตร์ 
ปีชื่อเรื่องบทบาท       ค่ายหมายเหตุ2567Infinityเจค Bellga ENT       

 ผลงานเพลง 
ปีชื่อเพลงวงดนตรีหมายเหตุ2558แค่บอกลาSTICKWITHFRIENDS2559เพลงของเรา2566Be Your LuveLyrics by：Jakapan Puttha/Khanngoen Nuanual
 มิวสิควิดีโอ 

 เพลง รักแท้ๆ มีอยู่จริงหรือเปล่า (Lost Love) - Mr.Lazy Feat.แพรว คณิตกุล
 เพลง รู้สึกคนเดียว - Jan Chan
 เพลง หมดเวลาแล้ว - 25hours
 เพลง ไม่สนิทอย่าทัก - fellow fellow X Chilling Sunday
 เพลง ฉันก็ยังจะบอกรักเธอ - NANN
 เพลง ด้วยความยินดี - MARC TATCHAPON
 เพลง ถ้าบอกว่า - Stickwithfriends Feat.VKL
 เพลง ยิ้มของเธอ(Buildtyful) - Beyourluve 

 คอนเสิร์ต / แฟนมีตติ้ง 
+ปีชื่อหมายเหตุ 2565KINNPORSCHE THE SERIES WORLD TOUR 2022BE ON CLOUD NEW YEAR COUNTDOWN PARYTY 20232566THE REBORN FIRST SOLO CONCERT BY BUILD JAKAPANBuild A Colorful Day FMBuild 1 st Fan Meeting In MacauBuildTheLuve Fancon In CambodiaBuild 1 st Fan Meeting In HongkongBuild Another Dream (In Hangzhou)Build X’mas 2023 in JapanBuild [MISSING YOU] FanMeeting In Taipei2567Build 1st FanMeeting In ManilaBuild Your Dream In BrazilBuild Fanmeet In Berlin

 การประกวด 
+ปีรายการประเภทออกอากาศ2562Cuteboy Thailandเรียลลิตี้True4U ช่อง 24 และ TrueID
# ไครอน
ในเทวตำนานกรีก ไครอน  คือพญาเซนทอร์ เขาได้รับการยกย่องว่า "ฉลาดและเป็นธรรมที่สุดในบรรดาเซนทอร์ทั้งปวง"Homer, Iliad 11.831 ไครอนเป็นโอรสของท้าวโครนัสพญายักษ์ไททัน กับนางฟ้านามว่าฟีลีรา บุตรของทั้งสองเกิดเป็นเซนทอร์เพราะท้าวโครนัสแปลงกายเป็นม้าหนุ่มขณะเสพสม

ธรรมชาติของเซนทอร์จะมีความเกรี้ยวกราด โลภ หื่นกาม และขี้เมา ด้วยเหตุนี้จึงได้รับฉายาว่าเป็นอันธพาลแห่งสวรรค์ แต่ไครอนกลับแตกต่างจากเซนทอร์ตนอื่น เขามีความสุภาพ สุขุมเยือกเย็น ทั้งมีความรอบรู้ในศาสตร์หลากแขนง ทั้งการต่อสู้ เภสัชศาสตร์ แพทยศาสตร์ และพฤกษศาสตร์ เหตุนี้ทำให้ไครอนได้รับความไว้วางใจให้เป็นครูของผู้กล้าหลายคนในเทวตำนานกรีก มีอคิลลีส, เฮอร์คิวลีส, เจสัน และธีซีอัสเป็นอาทิ และได้รับพรแห่งความอมตะจากมหาเทพซูส
# วัดโบสถ์ (ตำบลบ้านกระทุ่ม)
วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกระทุ่ม อำเภอเสนา จังหวัดพระนครศรีอยุธยา  มีเนื้อที่ 34 ไร่ มีพระอาจารย์ชัยวัฒน์ ปภากโร เป็นเจ้าอาวาส

วัดโบสถ์หรือ วัดโบสถ์ (บน) ตั้งวัดเมื่อ พ.ศ. 2290 ในสมัยอยุธยาตอนปลาย บริเวณวัดมีต้นกระทุ่มมาก ชาวบ้านจึงเรียกว่า วัดโบสถ์บ้านกระทุ่ม ได้รับพระราชทานวิสุงคามสีมา เมื่อ พ.ศ. 2295 เขตวิสุงคามสีมากว้าง 7 เมตร ยาว 13 เมตร บริเวณข้างอุโบสถมีเจดีย์เก่าแก่ก่ออิฐถือปูนสมัยอยุธยาตอนปลาย 1 องค์ ทุกวันที่ 14 เมษายนของทุกปีจะมีพิธีทำบุญเทศน์มหาชาติ

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2516 ศาลาการเปรียญสร้างเมื่อ พ.ศ. 2476 เป็นอาคารคอนกรีตเสริมเหล็ก หอสวดมนต์ สร้างเมื่อปี พ.ศ. 2537 กุฏิสงฆ์จำนวน 12 หลัง ศาลาเอนกประสงค์สร้างเมื่อ พ.ศ. 2540 หอระฆัง และหอกลอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย และพระประธานประจำศาลาการเปรียญ ปางมารวิชัย